**Ekonomikas ministrijas iesniegtajā redakcijā**

2. pielikums

Ministru kabineta

2014. gada 3. novembra

noteikumiem Nr. 678

"3. pielikums

Ministru kabineta

2013. gada 10. decembra

noteikumiem Nr. 1442

**Atklāta konkursa projekta ieteicamais biznesa plāna saturs**

1. Vispārīga informācija par komersantu:

1.1. komersanta īstermiņa un ilgtermiņa mērķi;

1.2. komersanta stipro un vājo pušu, iespēju un draudu (SVID) analīze.

1.3. esošo produktu (preču un pakalpojumu) apraksts (produktu grupas, nosaukums, īpašības, tehniskie parametri, kvalitāte, pielietošanas veids, tirdzniecības zīmes u.c. īpašības);

1.4. galvenās tehnoloģijas un iekārtas – īpašumā un nomātās, norādot adreses un kadastra numurus;

1.5. darbības raksturīgākie finanšu ekonomiskie rādītāji vismaz pēdējos trīs noslēgtajos finanšu gados.

2. Projekta īstenošanas apraksts:

2.1. projekta mērķis;

2.2.. komersanta plānotā produkta, pakalpojuma vai tehnoloģijas apraksts, kura tiks ieviesta ražošanā (īpašības, tehniskie parametri, kvalitāte, pielietošanas veids, tirdzniecības zīmes u.c. īpašības);

2.3. projekta īstenošanas laika grafiks;

2.4. projekta īstenošanas kapacitāte (vadības personāla raksturojums, pieredze līdzīgu produktu, pakalpojumu, tehnoloģiju ieviešanā ražošanā un plānotie iztrūkstošā nodrošinājuma ieguves pasākumi);

2.5. projekta finansēšanas plāns;

2.6. projekta alternatīvu izvērtējums;

2.7. plānotā projekta rezultāta apraksts.

3. Tirgus analīze:

3.1. patērētāju analīze;

3.2. konkurentu analīze;

3.3. mērķa tirgus analīze (ieskaitot plānoto eksporta apjomu un eksporta tirgu raksturojumu):

3.3.1. vietējais (kurš reģions, teritorija) vai ārvalstu (eksports, uz kurām valstīm un kādos apjomos);

3.3.2. nozares tendences un to analīze;

3.3.3. nozares attīstības perspektīvas – ražošanas vai pakalpojumu apjomu prognozes tuvākajiem trīs gadiem;

3.4. izplatīšanas kanālu analīze;

3.5. tirgvedības (mārketinga) plāns.

4. Projekta finansiālais pamatojums:

4.1. plānotās finanšu informācijas sagatavošanā izmantoto pieņēmumu apraksts un pamatojums;

4.2. bilance, peļņas un zaudējumu aprēķins, kā arī projekta naudas plūsmas pārskats (projekta īstenošanas laikā un trīs gadus pēc atklāta konkursa projekta īstenošanas, ja projekta iesniedzējs ir mazais vai vidējais komersants, bet piecus gadus, ja projekta iesniedzējs ir lielais komersants);

4.3. projekta diskontētās vērtības (*NPV*) aprēķins projekta īstenošanas laikā un piecu gadu laikposmā pēc projekta noslēguma pārskata apstiprināšanas;

4.4. projekta diskontētās vērtības aprēķinā izmantoto pieņēmumu apraksts un pamatojums (fiksētās un mainīgās izmaksas, diskonta likme, diskonta periods);

4.5. ieņēmumu ietekme uz plānoto naudas plūsmu;

4.6. jutīguma analīze par svarīgāko pieņēmumu izmaiņu ietekmi attiecībā uz projekta diskontēto vērtību.

4.7. kredīta atmaksas (arī procentu) grafiks un tā atmaksas avoti."

Ekonomikas ministrs Vjačeslavs Dombrovskis